An Ísiltír

Is tír í an Ísiltír (Ísiltíris: Nederland, Freaslainnis: Nederlân, An Phaipeamaintis: Hulanda), go hoifigiúil Ríocht na hÍsiltíre (Ísiltíris: Koninkrijk der Nederlanden), atá suite in iarthuaisceart mhórthír na hEorpa. Tá teorainn aici leis an mBeilg agus leis an nGearmáin. Is monarcacht bhunreachtúil í. Is é Rí Willem-Alexander na hÍsiltíre an Ceann Stáit. Tá an rialtas suite sa Háig ach tá Amstardam ina phríomhchathair chomh maith. Tá cónaí ar 16,318,199 duine san Ísiltír (meastachán as Iúil 2004). Tá an Ísiltír deighilte ina 12 cúige. Úsáidtear an euro. Is iad Ollainnis agus Freaslainnis na teangacha oifigiúla. Is é “Wilhelmus van Nassouwen” amhrán náisiúnta (bhí sé scríofa chun clú a chur ar Liam Oráiste). Is ball den Aontas Eorpach í.

 Cúigí 
Tá 12 cúige san Ísiltír:

 BratachCúige Príomhchathair  Cathair is mó  Achar (km²) Daonra Dlús (/km²) 27px  Groningen  Groningen  Groningen 2,333573,614246 27px  an Fhreaslainn  Leeuwarden  Leeuwarden 3,341642,209192 27px  Drenthe  Assen  Assen 2,641486,197184 27px  Overijssel  Zwolle  Enschede 3,3251,116,374336 27px  Flevoland  Lelystad  Almere 1,417374,424264 27px  Gelderland  Arnhem  Nijmegen 4,9711,979,059398 27px  Utrecht  Utrecht  Utrecht 1,3851,190,604860 27px  An Ollainn Thuaidh  Haarlem  Amstardam 2,6712,613,070978 27px  An Ollainn Theas  An Háig  Rotterdam 2,8143,455,0971228 27px  Zeeland  Middelburg  Middelburg 1,787380,497213 27px  Brabant Thuaidh Den Bosch  Eindhoven 4,9162,419,042492 27px  Limburg  Maastricht  Maastricht 2,1501,127,805525

 Eacnamaíocht 
Úsáidtear an euro mar airgeadra san Ísiltír. Dar le tuairisc na bliana 2017 ón gCiste Airgeadúil Idirnáisiúnta, is é geilleagar na hÍsiltíre an 27ú ceann is mó ar domhan de réir olltáirgeacht intíre (OTI) paireachta cumhacht cheannaigh (PCC), agus an 18ú ceann de réir OTI ainmniúla. De réir OTI PCC de réir chónaithigh, is an 15ú geilleagar is mó ar domhan atá ag an Ísiltír, é ar $53,582 don chónaitheach.

Dar le hInnéacs Forbartha Daonna Socraithe don Éagothroime na Náisiún Aontaithe, a thomhaiseann caighdeán an tsaoil i dtíortha éagsúla de réir gnéithe eacnamaíochta agus neamh-eacnamaíochta, is í an Ísiltír an 10ú tír is forbartha ar domhan, as 151 ceann a tomhaiseadh, agus an ceathrú tír is forbartha san Aontas Eorpach, as 28 ceann. I dTuarascáil Sonais Domhanda 2018 na Náisiún Aontaithe, meastar gurb í an Ísiltír an 6ú tír is sona, as 156 thír.

I Mí Dheireadh Fómhair 2019, bhí ráta dífhostaithe na tíre ag 3.5%, an comh-cúigiú leibhéal is ísle san Aontas Eorpach.

 Gailearaí 

 Tagairtí 

*
Ísiltír, An
Í